

***POLUGODIŠNJI IZVJEŠTAJ O IZVRŠENJU PRORAČUNA OPĆINE ŠODOLOVCI ZA 2025.g.***

***UVODNA RIJEČ OPĆINSKOG NAČELNIKA OPĆINE ŠODOLOVCI***



Poštovane mještanke i mještani Općine Šodolovci,

Općina Šodolovci pripremila je informativnu brošuru u kojoj su dane najvažnije informacije o realiziranim programima za razdoblje od 01. siječnja 2025. godine do 30. lipnja 2025. godine.

Ovim vodičem želimo povećati transparentnost rada općinske uprave te informiranost mještana o načinu raspolaganja javnim sredstvima.

U nastavku su na jednostavan, razumljiv i slikovit način prikazani prihodi općine u navedenom razdoblju te rashodi odnosno pojedinačni projekti i aktivnosti čija je realizacija ostvarena u prvom polugodištu 2025. godine.

Na mrežnim stranicama Općine Šodolovci [www.sodolovci.hr](http://www.sodolovci.hr) dostupan je kompletan Polugodišnji izvještaj o izvršenju Proračuna Općine Šodolovci za 2025. godinu.

Vaš općinski načelnik,

Dragan Zorić

**ŠTO JE POLUGODIŠNJI IZVJEŠTAJ O IZVRŠENJU PRORAČUNA?**

Polugodišnji izvještaj o izvršenju Proračuna prikazuje ukupno ostvarenje prihoda i primitaka i izvršenje rashoda i izdataka u razdoblju od 01.01. – 30.06. tekuće godine.

**ŠTO SADRŽI POLUGODIŠNJI IZVJEŠTAJ O IZVRŠENJU?**

***OPĆI DIO POLUGODIŠNJEG IZVJEŠTAJA O IZVRŠENJU PRORAČUNA***

* Ostvareni prihodi i primici u razdoblju od 01.01.2025.g. – 30.06.2025.g.

U prvom polugodištu 2025.g. ostvareni su ukupni prihodi i primici u iznosu od 748.957,28 €, a odnose se na prihode poslovanja (717.367,54 €) i prihode od prodaje nefinancijske imovine (31.589,74 €).

* Izvršeni rashodi i izdaci u razdoblju od 01.01.2025.g. – 30.06.2025.g.

 U prvom polugodištu 2025.g. izvršeni su ukupni rashodi i izdaci u iznosu od 602.113,27 €, a odnose se na rashode poslovanja (567.925,77 €) i rashode za nabavu nefinancijske imovine (34.187,50 €).

Iskazani višak prihoda razdoblja uvećavamo viškom raspoloživih sredstava iz prethodnih godina te na dan 30.06.2025. raspolažemo viškom prihoda i primitaka u iznosu od 357.858,38 €

UKUPNI PRIHODI – UKUPNI RASHODI = 146.844,01 € (na dan 30.06.2025.g.)

**Prihodi poslovanja ostvareni u promatranom razdoblju su sljedeći:**

Najveći udio u ostvarenim prihodima poslovanja čine prihodi od pomoći iz inozemstva i od subjekata unutar općeg proračuna odnosno 48,72 %.

**Prihodi od poreza** se odnose na prihode od poreza na dohodak i poreza na imovinu.

**Prihodi od pomoći iz inozemstva i od subjekata unutar općeg proračuna** su u prvom polugodištu 2025.g. ostvareni u iznosu od 349.533,46 €. Navedeni iznos pomoći odnosi se na prihode od fiskalnog izravnanja, tekuće pomoći iz županijskog proračuna za sufinanciranje naknade članovima biračkih odbora na lokalnim izborima i tekuće pomoći temeljem prijenosa EU sredstava za financiranje projekta „Zaželi bolji život u općini Šodolovci – FAZA II“.

**Prihodi od imovine** se odnose na prihode od koncesije za državno poljoprivredno zemljište, prihode od privremenog raspolaganja državnim poljoprivrednim zemljištem, prihode od zakupa poslovnih prostora u vlasništvu općine, zakupa općinskog poljoprivrednog zemljišta, naknade za pravo služnosti, prihode od legalizacije.

**Prihodi od upravnih i administrativnih pristojbi, pristojbi po posebnim propisima i naknada** se odnose na prihode od prava puta i naknade za pokretnu prodaju, prihode od šumskog i vodnog doprinosa te prihode od komunalne naknade i komunalnog doprinosa.

**Prihodi od prodaje proizvoda i robe te pruženih usluga, prihodi od donacije te povrati po protestiranim jamstvima** se odnose na tekuće i kapitalne donacije od Zajedničkog vijeća Općina za financiranje projekata „Uređenje pristupne površine s uređenjem okoliša društvenog doma u Petrovoj Slatini“, „Adaptacija objekta s izgradnjom vanjskog produžetka i uređenjem okoliša u naselju Šodolovci – faza II“ i „Uređenje i opremanje sportskih sadržaja u općini Šodolovci“.

**Kazne, upravne mjere i ostali prihodi** su ostvareni u neznatnom iznosu i odnose se na ostale prihode.

**Prihodi od prodaje nefinancijske imovine**

Prihodi od prodaje nefinancijske imovine su ostvareni u iznosu od 31.589,74 €, a odnose se isključivo na prihode od prodaje državnog poljoprivrednog zemljišta.

.

**Rashodi poslovanja izvršeni u promatranom razdoblju su sljedeći:**

Najveći udio u ukupno ostvarenim rashodima poslovanja čine **materijalni rashodi**, a odnose se na troškove zaposlenima (službena putovanja, naknade za prijevoz na posao i s posla, stručno usavršavanje službenika), rashodi za materijal i energiju (uredski materijal, rashodi za električnu energiju, materijal i dijelovi za tekuće i investicijsko održavanje, sitni inventar), rashodi za usluge (usluge telefona, Internet, poštarina, tekuće i investicijsko održavanje, promidžba i informiranje, komunalne usluge, zakupnine i najamnine, intelektualne usluge, računalne usluge) i ostali nespomenuti rashodi poslovanja (naknade za rad predstavničkog tijela, premije osiguranja, reprezentacija, pristojbe i naknade, ostali nespomenuti rashodi poslovanja).

**Rashodi za zaposlene** se odnose na bruto plaće i obvezne doprinose na plaće zaposlenih službenika, dužnosnika Općine i zaposlenih u okviru projekta „Zaželi bolji život u općini Šodolovci – FAZA II“.

**Financijski rashodi** se odnose na rashode za usluge platnog prometa.

**Subvencije** se odnose na subvencije nositeljima i članovima poljoprivrednih gospodarstava koji djeluju na području Općine Šodolovci radi financiranja edukacije za rukovanje pesticidima.

**Pomoći dane u inozemstvo i unutar općeg proračuna** se odnose na pomoć isplaćenu Dječjem vrtiću Ogledalce u svrhu sufinanciranja prijevoza do dječjeg kazališta u Osijeku i pomoć isplaćenu u svrhu subvencioniranja županijskog linijskog prijevoza na području Osječko-baranjske županije.

**Naknada građanima i kućanstvima na temelju osiguranja i druge naknade** se odnose na pomoći obiteljima odnosno kućanstvima u vidu jednokratnih novčanih pomoći i novčanih dodataka umirovljenicima povodom blagdana, ali naknada u naravi kao što je sufinanciranje cijene prijevoza učenicima srednjih škola, sufinanciranje dječjeg vrtića i priključaka na vodoopskrbnu mrežu.

**Rashodi za donacije, kazne, naknade šteta i kapitalne pomoći** se odnose na tekuće donacije vjerskim zajednicama, političkim strankama, udrugama, sportskim društvima te humanitarnim organizacijama.

**Rashodi za nabavu nefinancijske imovine izvršeni u promatranom razdoblju su sljedeći:**

**Rashodi za nabavu proizvedene dugotrajne imovine** **imovine** tijekom promatranog razdoblje uključuju rashode za izradu glavnog projekta za izgradnju sportskog igrališta u naselju Palača i rashode za nabavu bicikala u okviru projekta „Pametna i održiva rješenja na području Općine Šodolovci“.

**Što smo realizirali u prvom polugodištu?**

***POSEBNI DIO POLUGODIŠNJEG IZVJEŠTAJA O IZVRŠENJU PRORAČUNA***

***POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA***

**Izvještaj o korištenju proračunske zalihe**

* U razdoblju od 01.01.2025. – 30.06.2025.g. Općina Šodolovci nije koristila sredstva proračunske zalihe.

**Izvještaj o zaduživanju na domaćem i stranom tržištu novca i kapitala**

* U razdoblju od 01.01.2025. – 30.06.2025.g. Općina Šodolovci nije imala zaduženja uzimanjem kredita, zajmova i izdavanjem vrijednosnih papira.

**Izvještaj o danim jamstvima i plaćanjima po protestiranim jamstvima**

* U razdoblju od 01.01.2025. – 30.06.2025.g. Općina Šodolovci nije izdavala jamstva sukladno članku 129. Zakona o proračunu, ali su izdavani instrumenti osiguranja plaćanja ili urednog ispunjenja ugovornih obveza (bjanko zadužnice) za provedbu projekata u ukupnoj vrijednosti 240.000,00 €.

***HVALA NA PAŽNJI!***